
Grozījumi Grāmatvedības likumā
Izdarīt Grāmatvedības likumā (Latvijas Vēstnesis, 2021, 121.B nr.; 2024, 193., 221. nr.; 2025, 111. nr.) šādus grozījumus:
1. Aizstāt 1. panta pirmās daļas 10. punkta "e" apakšpunktā vārdus "(turpmāk – budžeta iestādes)" ar vārdiem "citā publiskajā personā un iestādē, kā arī patstāvīgajā iestādē".
2. 3. panta pirmajā daļā:
izteikt 3. punktu šādā redakcijā:
· 
· "3) budžeta iestādēm, no valsts budžeta daļēji finansētām atvasinātām publiskām personām un budžeta nefinansētām iestādēm Likuma par budžetu un finanšu vadību izpratnē (turpmāk – budžeta iestādes), citām publiskajām personām un iestādēm, kā arī patstāvīgajām iestādēm;";
papildināt 4. punktu pēc vārda "saimniecībām" ar vārdiem "dzīvokļu īpašnieku kopībām, kas veic saimniecisko darbību".
3. Papildināt likumu ar 18.1 pantu šādā redakcijā:
· "18.1 pants. Informācijas nodošana Eiropas vienotajam piekļuves punktam
· (1) Ja uzņēmumi ir Ilgtspējas informācijas atklāšanas likuma subjekti vai likuma "Par ieguves rūpniecībā vai pirmatnējo mežu izstrādē iesaistītu komercsabiedrību paziņojumiem par maksājumiem pārvaldes iestādēm" subjekti, to publiskojamie dokumenti tiek nodoti Eiropas vienotajam piekļuves punktam, kas izveidots saskaņā ar Eiropas Parlamenta un Padomes 2023. gada 13. decembra regulu (ES) Nr. 2023/2859, ar ko izveido Eiropas vienoto piekļuves punktu, kurš nodrošina centralizētu piekļuvi publiski pieejamai informācijai saistībā ar finanšu pakalpojumiem, kapitāla tirgiem un ilgtspēju (turpmāk – regula 2023/2859).
· (2) Šā panta pirmajā daļā noteiktā prasība attiecas uz Ilgtspējas informācijas atklāšanas likuma subjektu iesniegtajiem vadības ziņojumiem, konsolidētajiem vadības ziņojumiem, finanšu pārskatiem, konsolidētajiem finanšu pārskatiem, revīzijas ziņojumiem, ilgtspējas ziņojumu un konsolidēto ilgtspējas ziņojumu apliecinājumiem, ilgtspējas ziņojumiem kopā ar apliecinājuma ziņojumiem attiecībā uz trešo valstu uzņēmumiem, kā arī uz likuma "Par ieguves rūpniecībā vai pirmatnējo mežu izstrādē iesaistītu komercsabiedrību paziņojumiem par maksājumiem pārvaldes iestādēm" subjektu iesniegtajiem paziņojumiem par maksājumiem pārvaldes iestādēm.
· (3) Šā panta otrajā daļā minētos dokumentus Eiropas vienotajam piekļuves punktam nodod informācijas vākšanas struktūra, ciktāl citos normatīvajos aktos nav noteikts citādi, nodrošinot informācijas atbilstību šādām prasībām: 
· 1) informācija ir noformēta datu izgūšanai piemērotā formātā, kā definēts regulas 2023/2859 2. panta 3. punktā, vai mašīnlasāmā formātā, kā definēts regulas 2023/2859 2. panta 4. punktā;
· 2) informācijai ir pievienoti šādi metadati:
· a) visu uzņēmumu nosaukumi, uz kuriem attiecas informācija, un, ja pārskatu sniedzošais uzņēmums ir atbrīvota meitas sabiedrība, tās mātes sabiedrības nosaukums, kas sniedz informāciju grupas līmenī saskaņā ar Ilgtspējas informācijas atklāšanas likumu,
· b) uzņēmuma juridiskās personas identifikators un, ja pārskatu sniedzošais uzņēmums ir atbrīvota meitas sabiedrība, tās mātes sabiedrības juridiskās personas identifikators (ja tāds pieejams), kas sniedz informāciju grupas līmenī saskaņā ar Ilgtspējas informācijas atklāšanas likumu,
· c) uzņēmuma lielums pēc kategorijas saskaņā ar regulas 2023/2859 7. panta 4. punkta "d" apakšpunktu,
· d) nozares sektors, kurā savu saimniecisko darbību veic uzņēmums, saskaņā ar regulas 2023/2859 7. panta 4. punkta "e" apakšpunktu,
· e) informācijas veids saskaņā ar regulas 2023/2859 7. panta 4. punkta "c" apakšpunktu,
· f) norāde par to, vai informācija satur personas datus.
· (4) Regulas 2023/2859 2. panta 2. punktā norādītajai definīcijai atbilstošu informācijas vākšanas struktūru nosaka Ministru kabinets."
4. Papildināt pārejas noteikumus ar 12. un 13. punktu šādā redakcijā:
· 
· "12. Šā likuma 18.1 pants stājas spēkā 2028. gada 10. janvārī.
· 13. Ministru kabinets līdz 2027. gada 1. oktobrim izdod noteikumus, kurā noteikta šā likuma 18.1 panta ceturtajā daļā minētā informācijas vākšanas struktūra."
5. Papildināt informatīvo atsauci uz Eiropas Savienības direktīvām ar 4. punktu šādā redakcijā:
· 
· "4) Eiropas Parlamenta un Padomes 2023. gada 13. decembra direktīvas (ES) 2023/2864, ar ko attiecībā uz Eiropas vienotā piekļuves punkta izveidi un darbību groza konkrētas direktīvas."

